
JAVNI NATJEČAJ 
ZA PRIJAM U SLUŽBU NA NEODREĐENO VRIJEME
	U UPRAVNI ODJEL - URED GRADONAČELNIKA GRADA OSIJEKA, ODSJEK ZA PROTOKOL, OPĆE I ADMINISTRATIVNE POSLOVE, PODODSJEK ZA PROTOKOL, NA RADNO MJESTO VIŠI STRUČNI SURADNIK


KLASA: 112-01/25-01/7
URBROJ: 2158-1-03/1-25-7
Osijek, 12. ožujka 2025.

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19) pročelnik Upravnog odjela – Ureda Gradonačelnika Grada Osijeka raspisao je Javni natječaj za prijam u službu na neodređeno vrijeme, koji je objavljen na stranicama Narodnih novina br. 44/2025. od 12. ožujka 2025. za radno mjesto:

1. VIŠI STRUČNI SURADNIK
· u Upravnom odjelu – Uredu Gradonačelnika 
Odsjek za protokol, opće i administrativne poslove, Pododsjek za protokol
·  1 izvršitelj/ica na neodređeno vrijeme 

OPIS POSLOVA:

· komunicira s upravnim tijelima i drugim institucijama radi izrade pripreme protokola za dužnosnike (20 %)
· obavlja poslove protokola za dužnosnike (20 %)
· piše izvještaj s protokola te isti objavljuje na internetskoj stranici uz prethodnu suglasnost neposredno nadređenog službenika (20 %)
· obavlja poslove oko organizacije radnih i protokolarnih sastanaka (20 %)
· obavlja i druge poslove po nalogu pročelnika Ureda odnosno neposredno nadređenog službenika (20 %).

Podaci o plaći:
[bookmark: _Hlk120109142] 
	Osnovna bruto plaća za navedeno radno mjesto utvrđuje se umnoškom koeficijenta složenosti poslova koji za ovo radno mjesto iznosi 2,80 i osnovice koja iznosi 585,37 eura, uvećan za 0,5 % za svaku navršenu godinu radnog staža.




OBAVIJESTI I UPUTE:
	
Način obavljanja prethodne provjere znanja i sposobnosti te područja i izvori za pripremanje kandidata za provjeru 

Prethodna provjera znanja obavit će se pisanim testiranjem.
Poznavanje rada na računalu (MS Office paket) utvrdit će se pisanim testiranjem.

Pravni izvori provjere znanja:

1. Zakon o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
2. Zakon o medijima (Narodne novine broj 59/04, 84/11, 81/13 i 114/22)
3. Zakon o elektroničkim medijima (Narodne novine broj 111/21 i 114/22)
4. Statut Grada Osijeka ((Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 – pročišćeni tekst i 8/24)

Smatra se da je kandidat koji nije pristupio prethodnoj provjeri znanja povukao prijavu na javni natječaj.
Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti.
Vrijeme održavanja prethodne provjere znanja kandidata bit će objavljeno na mrežnim stranicama te na oglasnoj ploči Grada Osijeka, najkasnije pet dana prije održavanja provjere.

U nastavku slijedi tekst javnog natječaja.

Upravni odjel – Ured Gradonačelnika




KLASA: 112-01/25-01/7
URBROJ: 2158-1-03/1-25-5
Osijek, 4. ožujka 2025.

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19), pročelnik Upravnog odjela - Ureda Gradonačelnika Grada Osijeka raspisuje

JAVNI NATJEČAJ 
ZA PRIJAM U SLUŽBU NA NEODREĐENO VRIJEME

	u Upravni odjel - Ured Gradonačelnika Grada Osijeka, Odsjek za protokol, opće i administrativne poslove, Pododsjek za protokol, na radno mjesto:

VIŠI STRUČNI SURADNIK - 1 izvršitelj/ica na neodređeno vrijeme

Opći uvjeti za prijam u službu:
· punoljetnost
· hrvatsko državljanstvo
· zdravstvena sposobnost za obavljanje poslova radnog mjesta na koje se prima.
 
Osim općih uvjeta za prijam u službu kandidati moraju ispunjavati i sljedeće posebne uvjete:
   -      završen sveučilišni diplomski studij ili sveučilišni integrirani prijediplomski i
          diplomski studij ili stručni diplomski studij društvenih znanosti ili kulturologije     
· najmanje jedna godina radnog iskustva na odgovarajućim poslovima
· položen državni ispit II. razine i 
· poznavanje rada na računalu 

[bookmark: _Hlk113273898]
Izrazi koji se, u ovom javnom natječaju, koriste u muškom rodu neutralni su i odnose se jednako na muški i ženski rod.
Služba se zasniva uz obvezni probni rad u trajanju od tri mjeseca.
Radnim iskustvom na odgovarajućim poslovima smatra se radno iskustvo ostvareno na poslovima odgovarajuće stručne spreme i struke.
Na javni natječaj mogu se javiti osobe oba spola. 
Na javni natječaj mogu se prijaviti i osobe koje nemaju položen državni ispit pod uvjetom da ga polože u zakonskom roku.
Za prijam u službu osobe koja je strani državljanin ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.
         S kandidatima koji udovoljavaju formalnim uvjetima javnog natječaja bit će provedena prethodna provjera znanja i sposobnosti.  
         Ako kandidat ne pristupi prethodnoj provjeri znanja i sposobnosti, smatra se da je povukao prijavu na javni natječaj.
	U prijavi na javni natječaj navode se osobni podaci podnositelja prijave (ime i prezime, adresa stanovanja, kontakt telefon ili mobitel, adresa elektroničke pošte), naziv upravnog odjela i radnog mjesta na koje se prijavljuje.
Na javni natječaj kandidati su dužni priložiti:
· vlastoručno potpisanu prijavu na javni natječaj
· životopis
· dokaz o hrvatskom državljanstvu, odnosno za osobe sa stranim državljanstvom ili osobe bez državljanstva, dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose
· dokaz o stručnoj spremi (preslika diplome)
· dokaz o radnom iskustvu na odgovarajućim poslovima u trajanju od najmanje jedne godine, potrebno je dostaviti dokumente navedene u točkama a) i b):
a) elektronički zapis o radno-pravnom statusu (e-Radna knjižica) preuzet iz sustava e-Građani ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje
b) presliku ugovora o radu ili rješenja o rasporedu ili potvrdu poslodavca (svi navedeni  dokumenti moraju sadržavati vrstu poslova koju je obavljao, vrstu stručne spreme tih  poslova i vremenska razdoblja u kojima je kandidat obavljao navedene poslove, a koja  su evidentirana u matičnoj evidenciji Hrvatskog zavoda za mirovinsko osiguranje)
· dokaz o položenom državnom ispitu II. razine, ako ga kandidat posjeduje
· uvjerenje da se protiv kandidata ne vodi kazneni postupak (ne starije od tri mjeseca od dana objave ovog javnog natječaja) 
· [bookmark: _Hlk121727541]vlastoručno potpisanu izjavu o nepostojanju zapreka za prijam u službu (obrazac u        prilogu javnog natječaja na internetskoj stranici Grada Osijeka)
· dokaz o poznavanju rada na računalu (svjedodžba, potvrda ili izjava o poznavanju rada na računalu).
U službu ne mogu biti primljene osobe za koje postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19).
Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu.
Isprave se prilažu u neovjerenim preslikama, a prije izbora kandidata predočit će se u izvorniku.
Osoba koja se poziva na pravo prednosti pri zapošljavanju prema posebnim zakonima, sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21 i 156/23), članku 48. f Zakona o zaštiti vojnih i civilnih invalida rata („Narodne novine“ br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ br. 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na javni natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.
Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji te Zakonu o civilnim stradalnicima iz Domovinskog rata je: https://branitelji.gov.hr/zaposljavanje-843/843 .
Osoba koja se poziva na pravo prednosti pri zapošljavanju u skladu s člankom 22. Ustavnog zakona  o  pravima  nacionalnih  manjina („Narodne novine“ br. 155/02, 47/10, 80/10, 93/11 i 93/11) uz prijavu na  javni natječaj,  pored  dokaza  o  ispunjavanju  traženih uvjeta, nije dužna dokazivati svoj status pripadnika nacionalne manjine.
Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).
Urednom prijavom smatra se prijava koja sadrži sve podatke i priloge navedene u javnom natječaju.
Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja ne smatra se prijavljenim kandidatom. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na javni natječaj.

Prijava na javni natječaj podnosi se u zatvorenoj omotnici, u roku 8 dana od objave javnog natječaja u „Narodnim novinama“, s obveznom naznakom Upravnog odjela – Ureda Gradonačelnika i NAZIVA RADNOG MJESTA na koje se podnositelj prijave prijavljuje te s naznakom: „NE OTVARATI“, na adresu: 

	Grad Osijek, Povjerenstvo za provedbu javnog natječaja za prijam u službu
	Franje Kuhača 9 
	31000 Osijek
	Prijave se mogu dostaviti i u Pisarnicu Grada Osijeka, Franje Kuhača 9, Osijek.

U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog javnog natječaja.
Na mrežnim stranicama Grada Osijeka, www.osijek.hr naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.
Na mrežnim stranicama te na oglasnoj ploči Grada Osijeka objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.
O rezultatima javnog natječaja kandidati će biti obaviješteni u zakonskom roku.


              PROČELNIK
                                                                                                      Karlo Šatvar, dipl. iur.

